עדינה בר-שלום

עדינה בר-שלום (נולדה בכ"ד בטבת ה'תש"ה, 9 בינואר 1945) היא מייסדת המכללה החרדית ירושלים וכלת פרס ישראל על מפעל חיים ותרומה מיוחדת לחברה ולמדינה לשנת ה'תשע"ד. ב-2014 הדליקה משואה בטקס הדלקת המשואות. נולדה בירושלים, בתם הבכורה של הרב עובדיה ומרגלית יוסף. מגיל 3 עד 6 התגוררה במצרים, שם כיהן אביה כסגן הרב הראשי של קהיר. למדה ברשת בית יעקב בירושלים. עם סיום בית הספר היסודי הופנתה, עם בוגרות לתיכון מקצועי של בית יעקב ושם למדה תפירה. בגיל 18 התחתנה עם הרב עזרא בר-שלום. היא לימדה תפירה ופתחה סלון לכלות שניהלה במשך שנים. ב-1975 החלה ללמוד עיצוב אופנה במכללת שנקר, לאחר שבעלה ואביה התנגדו לרצונה ללמוד פסיכולוגיה באוניברסיטה. בשנת 2000 הקימה את המכללה החרדית ירושלים, באישור אביה. בשנת 2003 הצטרפה בר-שלום ליוזמת ז'נבה והייתה חברה במועצה הציבורית שלה. הייתה חברה בתנועה "תפנית" בראשותו של עוזי דיין ופרשה, בשנת 2005, כאשר התנועה הפכה למפלגה ורצה לכנסת. ייסדה פורום להידברות בין דתיים לחילונים. בקיץ 2011 השתתפה בצוות ספיבק-יונה שקם בעקבות המחאה החברתית. ב-2009 הופיעה בפרק 'חֲרֵדות' במיני-סדרה צולם ביום חול, לצד המיילדת רחל שלקובסקי (במבי), ובו הן מנסות כל אחת בדרכה לתת מענה למצוקת העוני בחברה החרדית. בראשית אפריל 2011 חתמה על עצומה הקוראת לסגת מרמת הגולן, ובמקביל להקים בגבולות 67' מדינה פלסטינית שבירתה ירושלים המזרחית. היא יצאה בפומבי נגד הדרת נשים במרחב הציבורי ותקפה את "קווי המהדרין" בתחבורה הציבורית בשכונות חרדיות. בנובמבר 2016 המועצה להשכלה גבוהה והוועדה לתכנון ולתקצוב החליטו לסגור את המכללה החרדית בירושלים שהקימה בר-שלום. הוחלט שהחל מ-1 באוקטובר 2017 תסתיים פעילות המכללה והעמותה לא תתוקצב יותר. הסטודנטים שכבר לומדים במוסד יוכלו לסיים את התארים שהתחילו ובהדרגה יעברו תוכניות הלימודים לשלוחה של הקריה האקדמית אונו בירושלים. לאחר שהרב דוד בניזרי מבית שמש טען שבר שלום היא רפורמית, תבעה אותו בר שלום. השניים פנו להליך גישור בפני הרב שלמה עמאר, שפסק כי הרב בניזרי יפצה את בר-שלום ב-20 אלף ש"ח. ההחלטה קיבלה מעמד של פסק דין. בדצמבר 2014, לקראת הבחירות לכנסת העשרים, מונתה לעמוד בראש מועצת נשים מייעצת למפלגת ש"ס, לצד יפה דרעי, אשת היו"ר אריה דרעי, אך בפועל המועצה לא התכנסה מעולם. בנוסף באותה עת הביעה תמיכה פומבית באריה דרעי ובהדחת אלי ישי מהמפלגה. לקראת הבחירות לכנסת ה-21 הקימה ועמדה בראש מפלגת אחי ישראלי. מצעה של המפלגה התמקד בסוגיות חברתיות של חלוקת המשאבים ודת ומדינה. בין מייסדי המפלגה היו אלוף (מיל') גדעון שפר, רות ירון וראש עיריית ירוחם לשעבר מיכאל ביטון. המפלגה הגישה רשימה לקראת הבחירות לכנסת ה-21, שכללה 13 מתמודדים, אולם פרשה כחודש וחצי לפני הבחירות. בר-שלום הודיעה שתתמוך במשה כחלון שפרש אז מהליכוד והקים את מפלגת כולנו. היא דוגלת בשיטת קירוב לבבות בין כל המגזרים החיים בישראל, וקידום מעמד וכבוד האישה בחברה הישראלית, ובשיטת "דרכיה דרכי נועם וכל נתיבותיה שלום", וכן בנתינת מענה לרצונות הבנות הצעירות ופיתוח הרגשות מגיל צעיר בתעסוקה שתהיה חביבה עליהם ומתאימה להם באוכלוסייה הדתית.[דרוש מקור] בר-שלום מתגוררת בתל אביב. בעלה, הרב עזרא בר-שלום, היה דיין בבית הדין הרבני הגדול ואב בית דין בתל אביב. לבני הזוג שלושה ילדים: הרב בן ציון בר שלום ー רב ההסתדרות. חנה ー בעבר מנהלת לשכתו של השר שלמה בניזרי. נשואה לעו"ד משה שמעוני, מנכ"ל שלוחת הקריה האקדמית אונו בירושלים; בעבר כיהן כמנכ"ל משרד הדתות, והיום מכהן כיו"ר דירקטוריון רכבת ישראל. מרגלית ー קרויה על שם סבתה מרגלית יוסף. נשואה לרב יוסף דוואק, רב הקהילה הספרדית-פורטוגלית בלונדון בריטניה. בשנת 2010 נבחרה ברשימת "101 האישים המשפיעים לטובה בישראל" של מגזין העסקים "TheMarker". בשנת 2013 נבחרה על ידי כתב העת "נשים" של מקור ראשון כאחת מ-20 הנשים החרדיות המשפיעות. באפריל 2013 קיבלה מטעם אוניברסיטת בן-גוריון תואר דוקטור לשם כבוד. בדצמבר 2012 קיבלה את אות אביר איכות השלטון מטעם התנועה לאיכות השלטון. ביוני 2014, נבחרה בר-שלום על ידי הג'רוזלם פוסט לרשימת חמישים היהודים המשפיעים ביותר בעולם באותה שנה. ביום העצמאות ה'תשע"ד (2014) הוענק לבר-שלום פרס ישראל על מפעל חיים, תרומה מיוחדת לחברה ולמדינה, וכן הייתה בין משיאות המשואות. בשנת 2023 קיבלה את אות יקירת העיר תל אביב-יפו. במבי שלג, יש בארץ הזאת מקום לכולם, ארץ אחרת 28, מאי–יוני 2005, עמ' 38–41 מדיה וקבצים בנושא עדינה בר-שלום בוויקישיתוף עדינה בר שלום, באתר פרס ישראל תמר רותם, אותה גמילות חסדים, אבל עם תואר ראשון, באתר הארץ, 22 בינואר 2006 יאיר שלג, אני לא מתאימה לגמילות חסדים, אני מתאימה לאקדמיה, באתר הארץ, 9 בפברואר 2006 עפרה לקס, מדע בשביל הפרנסה, באתר ערוץ 7, 2 ביוני 2006 קובי מידן, ‏"אנשים בלילה" עם עדינה בר-שלום, באתר iCast‏, 16 בנובמבר 2011 בן שני, ‏"אנשים בלילה" עם עדינה בר-שלום, באתר iCast‏, 21 במאי 2014 עירית אבישר, סטלה קורין-ליבר, ‏"אני כל כך רוצה להיות בפוליטיקה אבל מחשבת את הנזק מול התועלת", באתר גלובס, 9 באוקטובר 2014 ישראל הראל, כשעדינה בר שלום חוברת לדרעי, באתר TheMarker‏, 1 בינואר 2015 מעין זיגדון, פוליטיקה: ריאיון עם סתיו שפיר ועדינה בר שלום, באתר את, ‏3 ביולי 2017 יקי אדמקר‏, בתו של הרב עובדיה יוסף: "אם זה תלוי בי, ש"ס זו היסטוריה", באתר וואלה, 11 במרץ 2018 רותי קדוש, ‏בתו של הרב עובדיה יוסף: "דרעי בחר ללכת אחרי הליטאים האשכנזים", באתר מעריב אונליין, 24 ביולי 2018 אנדרה טבקוף, ‏"ערים נפרדות לחרדים? כרגע אין ברירה אחרת": עדינה בר שלום בראיון על המצוקה של הצעירים והדיור החרדי, באתר גלובס, 12 בינואר 2019 יעל דראל, עדינה בר שלום: "השנאה בין חלקי העם גרועה מזו שהייתה לפני רצח רבין", באתר TheMarker‏, 5 באפריל 2023 פגישה עם רוני קובן עונה 8 | עדינה בר שלום, סרטון בערוץ "כאן 11 - תאגיד השידור הישראלי", באתר יוטיוב (אורך: 30:19) שלמה טייטלבאום, "אין לציבור החרדי מוביל דרך בימינו, לכן הוא הולך אחרי המשיחיים", באתר כלכליסט, 20 ביוני 2024 מכתביה: עדינה בר שלום, דעה | תנו לנשים החרדיות לבחור, באתר TheMarker‏, 28 באפריל 2018 תמר רותם, כך הצליחה עדינה בר שלום, בתו הבכורה של הרב עובדיה יוסף, להקים אוניברסיטה לחרדים, באתר הארץ, 19 בדצמבר 2008 עקיבא אלדר, מתנחלים ופעילי שמאל יושבים יחד ומדברים על זה. ממש מדברים. עדות, באתר הארץ, 16 בספטמבר 2010 מזל מועלם, עוזי דיין נכנס לפוליטיקה: יעמוד בראש תנועה ציבורית, באתר הארץ, 24 במאי 2005 אליעזר היון, מה עושים חרדים על הבר?, באתר ynet, 24 בנובמבר 2014 יואב פרידמן, חרֵדות לחרדים, באתר ynet, 3 בפברואר 2009 מיה סלע, חרדות: ככה זה כשאבא שלך הוא הרב עובדיה, באתר הארץ, 19 בספטמבר 2010 חנה בורט, ‏עדינה בר-שלום חתומה על "יוזמת השלום" שמציעה לחזור לקווי 67, באתר כיכר השבת, 5 באפריל 2011 שירה אוחיון , פמיניסטיות. מזרחיות. בש"ס. מה ששמעתם, באתר "העוקץ", 15 במרץ 2015 ירדן סקופ, המכללה לחרדים של עדינה בר שלום תיסגר בשל מיעוט סטודנטים וגירעון, באתר הארץ, 2 בנובמבר 2016 קובי נחשוני, כינה את בת הרב עובדיה "רפורמית" – ויפצה ב-20 אלף ש"ח, באתר ynet, 28 באוקטובר 2019 יאיר אטינגר, עדינה בר שלום התייצבה למסיבת עיתונאים עם דרעי: על אלי ישי לשים את האגו בצד, באתר הארץ, 14 בדצמבר 2014 יאיר אטינגר, בנו של הרב עובדיה מעל קברו: "אלי ישי חצוף, אין מחילה למי שעשה את זה", באתר הארץ, 29 בדצמבר 2014 חגי עמית, בכירים בשוק ההון תרמו למפלגה של עדינה בר שלום, באתר TheMarker‏, 19 בפברואר 2019 טל שניידר, ‏עדינה בר-שלום הקימה מפלגה חדשה: "אחי ישראלי", באתר גלובס, 30 ביולי 2018 אחי ישראל בראשות עדינה בר שלום, אתר ועדת הבחירות המרכזית מגזין TheMarker, 101 המשפיעים לטובה - מגזר שלישי, באתר TheMarker‏, 16 בספטמבר 2010 Marion Fischel, The 50 most influential Jews of 2014, Jerusalem Post ירדן סקופ, פרס ישראל על מפעל חיים יוענק לעדינה בר שלום ואבי נאור, באתר הארץ, 18 במרץ 2014